b'\n_START_ARTICLE_\nFonograf\n_START_PARAGRAPH_\nFonograf je mehanska naprava za snemanje zvoka. Leta 1877 ga je izumil in poimenoval Thomas Alva Edison._NEWLINE_Prvi postopek snemanja zvoka na fonograf je bil izveden zelo preprosto in je bil pravzaprav v za\xc4\x8detku le eksperiment ali pa za shranjevanje telegrafskih sporo\xc4\x8dil. Zvo\xc4\x8dno nihanje se je zbralo v rog, pritrjen na ustnik, ki je vzdra\xc5\xbeil membrano k nihanju. Membrana je bila povezana s kovinsko iglo, ki je vtiskala zareze v kovinsko folijo. Odtisi zvo\xc4\x8dnih vibracij so bil vidni kot zareze na valju, prevle\xc4\x8denem s kovinsko folijo. Valj je bilo potrebno vrteti ro\xc4\x8dno._NEWLINE_Predvajanje posnetka je bilo mo\xc5\xbeno tako, da se je z drugo iglo (ki je bila preko podobne membrane povezana z rogu podobnim odmevnikom) od\xc4\x8ditaval zapis iz razjed s folije. Igla je vzdra\xc5\xbeila membrano, da je zanihala. Odmevnik je deloval kot oja\xc4\x8devalnik zvoka. Pri tej aparaturi \xc5\xa1e ni bilo nobenih fiksnih in stabilnih hitrosti. Vse je bilo odvisno od enakomernega vrtenja valja z roko. Posnetki so bili dolgi samo po nekaj sekund, kajti valja s folijo je bilo kaj hitro konec. Edison je domislico z valjem in kovinsko folijo nekaj let kasneje nadomestil z vo\xc5\xa1\xc4\x8denim valjem, ki pa ni bil nikoli na\xc4\x8drtovan za snemanje glasbe,ker se je zelo hitro obrabil._NEWLINE_Prvi znani zvo\xc4\x8dni zapis na fonografu \xc5\xa1e obstaja. Edison je svojo recitacijo otro\xc5\xa1ke pesmice Mary had a little Lamb posnel na vo\xc5\xa1\xc4\x8deni valj.'